Legal Document

Category: 67

Text:
80. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Ε4/7453 της 27 Αυγ./22 Σεπτ. 1979 (ΦΕΚ Β΄ 840) Περί της κατά τόπον αρμοδιότητας των Πειθαρχικών Συμβουλίων Εξαγωγικού Εμπορίου. Έχοντας υπόψη: α)Τις διατάξεις του Νόμ. 400/76 «περί Υπουργικού Συμβουλίου και Υπουργείων». β)Τις διατάξεις του Νόμ. 936/79 «περί τροποποιήσεως και συμπληρώσεως των περί εξωτερικού εμπορίου διατάξεων, ως και καταργήσεως συναφών διατάξεων». γ)Τις διατάξεις του άρθρ. 6 του Ν.Δ. 3999/59 «περί ελέγχου του Εξαγωγικού Εμπορίου και άλλων τινών διατάξεων». δ)Τις διατάξεις του Π.Δ. 607/76 «περί του Οργανισμού του Υπουργείου Εμπορίου», αποφασίζουμε: Ορίζουμε την κατά τόπο αρμοδιότητα των, κατά το άρθρ. 91 του ανωτέρω Π.Δ. 607/76 Πειθαρχικών Συμβουλίων Εξαγωγικού Εμπορίου, που εδρεύουν στα Εμπορικά και Βιομηχανικά Επιμελητήρια Αθηνών, Πειραιώς, Θεσσαλονίκης, Πατρών, Ηρακλείου και Βόλου, ως εξής: α)Το Πειθαρχικό Συμβούλιο Εξαγωγικού Εμπορίου που εδρεύει στο Εμπορικό και Βιομηχανικό Επιμελητήριο Αθηνών, θα επιλαμβάνεται της πειθαρχικής διώξεως εξαγωγέων της περιφέρειας του Εμπορικού και Βιομηχανικού Επιμελητηρίου αυτού. 13.Ξ.β.79-80 Γενική Γραμματεία Εμπορίου (πρώην Υπουργείο Εμπορίου) β)Το Πειθαρχικό Συμβούλιο Εξαγωγικού Εμπορίου, που εδρεύει στο Εμπορικό και Βιομηχανικό Επιμελητήριο Πειραιώς, θα επιλαμβάνεται της πειθαρχικής διώξεως εξαγωγέων της περιφερείας αυτού καθώς και της περιφερείας των Επιμελητηρίων Ευβοίας, Κυκλάδων, Μυτιλήνης, Ρόδου, Σάμου, Χίου, Καλύμνου, Λαμίας, Βοιωτίας και Φωκίδος. γ)Το Πειθαρχικό Συμβούλιο Εξαγωγικού Εμπορίου, που εδρεύει στο Εμπορικό και Βιομηχανικό Επιμελητήριο Θεσσαλονίκης, θα επιλαμβάνεται της Πειθαρχικής διώξεως εξαγωγέων της περιφερείας αυτού, καθώς και της περιφερείας των Επιμελητηρίων Αλεξανδρουπόλεως, Δράμας, Ημαθίας, Καβάλας, Κοζάνης, Ξάνθης, Πιερίας, Ροδόπης, Σερρών, Φλωρίνης, Καστοριάς και Γρεβενών. δ)Το Πειθαρχικό Συμβούλιο Εξαγωγικού Εμπορίου, που εδρεύει στο Εμπορικό και Βιομηχανικό Επιμελητήριο Πατρών, θα επιλαμβάνεται της Πειθαρχικής διώξεως εξαγωγέων της περιφερείας αυτού, καθώς και της περιφερείας των Επιμελητηρίων Ηπείρου, Καλαμάτας, Κερκύρας, Κεφαλληνίας και Ιθάκης, Κορίνθου και Αργολίδος, Πύργου, Αγρινίου, Άρτης, Γυθείου και Λευκάδος. ε)Το Πειθαρχικό Συμβούλιο Εξαγωγικού Εμπορίου, που εδρεύει στο Εμπορικό και Βιομηχανικό Επιμελητήριο Ηρακλείου, θα επιλαμβάνεται της πειθαρχικής διώξεως εξαγωγέων της περιφερείας αυτού, καθώς και της περιφερείας των Επιμελητηρίων Ρεθύμνης, Λασιθίου και Χανίων. ς)Το Πειθαρχικό Συμβούλιο Εξαγωγικού Εμπορίου, που εδρεύει στο Εμπορικό και Βιομηχανικό Επιμελητήριο Βόλου, θα επιλαμβάνεται της πειθαρχικής διώξεως εξαγωγέων της περιφερείας αυτού, καθώς και της περιφερείας των Επιμελητηρίων Λαρίσης, Τρικάλων, και Καρδίτσης.